Projektas

VALSTYBINIO SOCIALINIO DRAUDIMO FONDO VALDYBOS

PRIE SOCIALINĖS APSAUGOS IR DARBO MINISTERIJOS

DIREKTORIUS

ĮSAKYMAS

Dėl Valstybinio socialinio draudimo fondo valdybos prie Socialinės apsaugos ir darbo ministerijos direktoriaus 2010 m. birželio 4 d. įsakymo Nr. V-243 "Dėl duomenų apie apdraustuosius ir draudėjus pateikimo ir tikslinimo taisyklių, socialinio draudimo pranešimų/prašymo formų ir jų elektroninių duomenų struktūros aprašų patvirtinimo" pakeitimo

2016 m. d. Nr. V-

Vilnius

1. P a k e i č i u Duomenų apie apdraustuosius ir draudėjus pateikimo ir tikslinimo taisykles (toliau – Taisyklės), patvirtintas Valstybinio socialinio draudimo fondo valdybos prie Socialinės apsaugos ir darbo ministerijos (toliau – Fondo valdyba) direktoriaus 2010 m. birželio 4 d. įsakymu Nr. V-243 „Dėl Duomenų apie apdraustuosius ir draudėjus pateikimo ir tikslinimo taisyklių, socialinio draudimo pranešimų/prašymo formų ir jų elektroninių duomenų struktūros aprašų patvirtinimo“:

1.1. išdėstau Taisyklių 1 punktą taip:

„1. Duomenų apie apdraustuosius ir draudėjus pateikimo ir tikslinimo taisyklės (toliau – Taisyklės) nustato duomenų apie apdraustųjų asmenų (išskyrus savarankiškai dirbančius asmenis) valstybinio socialinio draudimo laikotarpius, draudžiamąsias pajamas, valstybinio socialinio draudimo įmokas (toliau – įmokos), informacijos, reikalingos ligos ir motinystės pašalpų skyrimui bei duomenų apie draudėjo reorganizavimą, pateikimo Valstybinio socialinio draudimo fondo valdybos teritoriniams skyriams ir Valstybinio socialinio draudimo fondo valdybos Karinių ir joms prilygintų struktūrų skyriui (šiose taisyklėse toliau vadinama – Fondo valdybos teritorinis skyrius), socialinio draudimo pranešimų ir elektroninio prašymo dėl apdraustųjų valstybiniu socialiniu draudimu duomenų tikslinimo (toliau – SD pranešimai) pildymo bei pateiktų duomenų apie apdraustuosius asmenis įrašymo į Lietuvos Respublikos apdraustųjų valstybiniu socialiniu draudimu ir valstybinio socialinio draudimo išmokų gavėjų registro duomenų bazę ir jų tikslinimo tvarką.“;

1.2. išdėstau Taisyklių 10.2.2 papunktį taip:

„10.2.2. siųsdami teisės aktų leidžiamu elektroniniu būdu.“

1.3. išdėstau Taisyklių 19.11 papunktį taip:

„19.11. laukelyje A33 nurodoma, už kiek mėnesių (sveikais skaičiais) vidutinio darbo užmokesčio dydžio išeitinė išmoka arba šalių susitarimu kompensacija (toliau – išeitinė išmoka) apdraustajam apskaičiuota. Jeigu apdraustajam minėta išmoka vadovaujantis teisės aktais bus pradėta mokėti praėjus mėnesiui nuo valstybės tarnautojo/darbuotojo atleidimo dienos ir bus mokama kas mėnesį lygiomis dalimis, nurodoma už kiek mėnesių valstybės tarnautojui/darbuotojui gali būti išmokėta išeitinė išmoka (priklausančios išeitinės išmokos mėnesių skaičius). Jeigu išeitinė išmoka apdraustajam nepriklauso, laukelyje A33 įrašomas „0“ (nulis).“

1.4. išdėstau Taisyklių 56.3 papunktį taip:

„56.3. laukelyje A21 nurodoma apdraustojo asmens valstybinio socialinio draudimo laikotarpio pradžia (kalendoriniame mėnesyje);

Pateikiant duomenis apie valstybės tarnautojų, gaunančių kompensacijas, valstybinio socialinio draudimo laikotarpio pradžią (kalendoriniame mėnesyje) nurodoma kita po atleidimo iš valstybės tarnybos diena.“;

1.5. išdėstau Taisyklių 56.4 papunktį taip:

„56.4. laukelyje A22 nurodoma apdraustojo asmens valstybinio socialinio draudimo laikotarpio pabaiga (kalendoriniame mėnesyje);“

1.6. papildau Taisykles 74.9 papunkčiu:

„74.9. Fondo valdybos teritorinio skyriaus iniciatyva, nustačius, kad apdraustojo asmens duomenys Registre yra neteisingi, netikslūs ar neišsamūs.“;

1.7. išdėstau Taisyklių 101 punktą taip:

„101. Tuo atveju, kai Fondo valdybos teritorinis skyrius gauna ES valstybės narės ar EEE valstybės, ar Šveicarijos Konfederacijos kompetentingos įstaigos išduotas E pažymas (jų kopijas), pagal kurias turi būti atitinkamai tikslinami apdraustųjų duomenys, o darbdavys (draudėjas) nėra pateikęs Fondo valdybos teritoriniam skyriui atitinkamai patikslintų SD pranešimų, duomenys Registro duomenų bazėje tikslinami pagal Fondo valdybos teritorinio skyriaus direktoriaus (jo pavaduotojo) priimtą sprendimą dėl duomenų tikslinimo.

Tuo atveju, kai Fondo valdybos teritorinis skyrius gauna Valstybinio socialinio draudimo fondo valdybos Užsienio išmokų tarnybos (toliau – UIT) sprendimą dėl laikino taikomų teisės aktų nustatymo, priimtą pagal Reglamento (EB) Nr. 987/2009 6 straipsnio 1 dalį ar 16 straipsnio 2 dalį, kuriuo nustatyta, kad asmeniui taikomi kitos ES valstybės narės ar EEE valstybės, ar Šveicarijos Konfederacijos teisės aktai, o darbdavys (draudėjas) nėra pateikęs Fondo valdybos teritoriniam skyriui atitinkamai patikslintų SD pranešimų, duomenys Registro duomenų bazėje tikslinami šio punkto pirmojoje pastraipoje nustatyta tvarka.

Fondo valdybos teritorinis skyrius, gavęs UIT sprendimą neišduoti pažymos dėl taikytinų teisės aktų nustatymo ar sprendimą dėl išduotos pažymos apie taikytinų teisės aktų nustatymą panaikinimo dėl to, kad asmeniui turi būti taikomi ne Lietuvos Respublikos socialinio draudimo teisės aktai, turi, remiantis Reglamento (EB) Nr. 987/2009 20 straipsnių nuostatomis, kreiptis į atitinkamos šalies kompetentingą įstaigą, kartu pateikdamas žinomą informaciją (dokumentus) apie apdraustųjų asmenų darbą (veiklą) toje valstybėje narėje, dėl informacijos apie apdraustiesiems asmenims taikomą šios valstybės narės teisę bei prašydamas patvirtinti arba patikslinti šios valstybės narės teisės aktų taikymo laikotarpius. Jei gautas šioje pastraipoje nurodytas UIT sprendimas, o darbdavys (draudėjas) nėra pateikęs Fondo valdybos teritoriniam skyriui atitinkamai patikslintų SD pranešimų, duomenys Registro duomenų bazėje tikslinami šio punkto pirmojoje pastraipoje nustatyta tvarka. Jei atsakant į Fondo valdybos teritorinio skyriaus prašymą gaunama informacija iš atitinkamos valstybės kompetentingos įstaigos, kurioje nurodomi kiti nei buvo nurodyti UIT sprendime tos valstybės narės teisės aktų taikymo laikotarpiai, sutampantys su asmens socialinio draudimo Lietuvos Respublikoje laikotarpiais, arba duomenys, kad asmeniui UIT sprendime nurodytais laikotarpiais netaikomi atitinkamos valstybės narės teisės aktai, informacija persiunčiama UIT spręsti klausimą dėl atitinkamais laikotarpiais asmeniui taikytinos teisės.“

1.8. papildau Taisyklių XI skyrių IX skirsniu:

„IX. APDRAUSTOJO ASMENS DUOMENŲ TIKSLINIMAS REGISTRE FONDO VALDYBOS TERITORINIO SKYRIAUS INICIATYVA

1021. Fondo valdybos teritorinio skyriaus sprendimu Registre gali būti įrašoma apdraustojo asmens valstybinio socialinio draudimo pabaigos data, kai nustatomos visos šios sąlygos:

1021.1. Registre nėra duomenų apie apdraustojo asmens socialinio draudimo laikotarpius už ne trumpesnį kaip trijų kalendorinių mėnesių laikotarpį;

1021.2. Registre nėra duomenų apie apdraustojo asmens valstybinio socialinio draudimo pabaigą;

1021.3. apdraustojo asmens draudėjui ne kartą teiktas reikalavimas dėl SD pranešimų (dėl 1021.1-1021.2 papunkčiuose nurodytų duomenų) pateikimo;

1021.4. apdraustasis asmuo informuotas (Taisyklių 114 punkte nustatyta tvarka) dėl draudėjo neteikiamų duomenų apie jo draudžiamąsias pajamas ir valstybinio socialinio draudimo įmokas, tačiau per 30 kalendorinių dienų nuo informacijos iš Fondo valdybos teritorinio skyriaus gavimo nesikreipė į Valstybinę darbo inspekciją dėl darbo santykių pasibaigimo pagal Darbo kodekso 124 straipsnio 1 dalies 4 punktą.

1022. Apdraustojo asmens valstybinio socialinio draudimo laikotarpio pabaiga įrašoma pagal Registre turimus duomenis, laikantis šių taisyklių:

1022.1. kaip valstybinio socialinio draudimo pabaigos data nurodoma kita diena, einanti po laikotarpio, už kurį Registre buvo nurodytos apdraustojo asmens draudžiamosios pajamos;

1022.2. jeigu Registre iš viso nėra duomenų apie apdraustojo asmens draudžiamąsias pajamas ir valstybinio socialinio draudimo įmokas, kaip valstybinio socialinio draudimo pabaigos data įrašoma valstybinio socialinio draudimo pradžios diena.

1023. Apie priimtą Fondo valdybos teritorinio skyriaus sprendimą įrašyti valstybinio socialinio draudimo pabaigą apdraustasis asmuo informuojamas (siunčiama sprendimo kopija/nuorašas) elektroninių ryšių priemonėmis – per Nacionalinę elektroninių siuntų pristatymo, naudojant pašto tinklą, informacinę sistemą (toliau – E. siuntų pristatymo sistema) ar kitas asmens pasirinktas jo informavimo Fondo administravimo įstaigų iniciatyva priemones. Jeigu apdraustasis asmuo neturi E. siuntų pristatymo sistemos elektroninio pristatymo dėžutės ir nėra pasirinkęs kitų jo informavimo Fondo administravimo įstaigų iniciatyva elektroninio ryšio priemonių arba jomis nėra galimybės pateikti sprendimo kopiją/nuorašą, sprendimo kopija/nuorašas apdraustajam asmeniui išsiunčiamas Lietuvos Respublikos gyventojų registre nurodytos jo gyvenamosios vietos adresu.“

1.9. papildau Taisykles XII1 skyriumi:

„XII1. SD PRANEŠIMŲ DUOMENŲ ĮRAŠYMAS Į REGISTRO DUOMENŲ BAZĘ

1091. SD pranešimuose draudėjo pateikti duomenys tvarkomi (tikrinami, analizuojami) automatiniu būdu:

1091.1. Tikrinant pateiktus SD pranešimus automatiniu būdu atliekama duomenų rizikingumo vertinimo analizė, kurios metu nustatomi galimai neteisingi ar nepagrįsti SD pranešimais pateikti duomenys.

1091.2. SD pranešimais, kuriuose galimai yra neteisingų ar nepagrįstų duomenų, pateikti duomenys į Registrą neįrašomi, kol bus atliktas pateiktų duomenų teisingumo ir pagrįstumo patikrinimas. Nustačius, kad SD pranešimu galimai buvo pateikti neteisingi ar nepagrįsti duomenys, ne vėliau kaip per 5 darbo dienas privalo būti pradėta duomenų teisingumo patikrinimo procedūra. Pateiktų duomenų teisingumo ir pagrįstumo patikrinimo procedūra turi būti atlikta per 20 darbo dienų nuo jos pradžios, o jei patikrinimui atlikti reikalingi papildomi dokumentai ar duomenys iš draudėjo – per 20 darbo dienų nuo visų Fondo valdybos teritorinio skyriaus paprašytų dokumentų ir duomenų pateikimo dienos. Apie papildomą pateiktų SD pranešimų duomenų tikrinimą draudėjas informuojamas EDAS priemonėmis.

1092. Fondo valdybos teritorinio skyriaus valstybės tarnautojai, tikrindami SD pranešimus, kuriuose galimai yra neteisingų ar nepagrįstų duomenų, gali pareikalauti iš draudėjo ir (arba) apdraustojo pateikti SD pranešimuose nurodytų duomenų teisingumą ir pagrįstumą įrodančius dokumentus ir (arba) jų kopijas. Draudėjui nepateikus prašomų dokumentų arba iš pateiktų dokumentų nustačius, kad SD pranešime(-uose) pateikti klaidingi ar nepagrįsti duomenys, SD pranešimo(-ų) duomenys į Registrą neįrašomi.“;

1.10. papildau Taisykles 114 punktu:

„114. Fondo valdybos teritoriniam skyriui nustačius visas šių Taisyklių 1021.1-1021.3 papunkčiuose nurodytas sąlygas, Fondo valdybos teritorinis skyrius apdraustajam asmeniui, kurio draudėjas Fondo valdybos teritorinio skyriaus turimais duomenimis nesurandamas, siunčia informacinį pranešimą dėl draudėjo neteikiamų duomenų apie jo draudžiamąsias pajamas ir valstybinio socialinio draudimo įmokas, kartu informuodamas apie galimybę kreiptis į Valstybinę darbo inspekciją dėl darbo santykių pasibaigimo, kai darbdavio (jeigu darbdavys yra fizinis asmuo) ar darbdavio atstovų buvimo vietos nustatyti neįmanoma, pagal Darbo kodekso 124 straipsnio 1 dalies 4 punktą. Pranešimai siunčiami elektroninių ryšių priemonėmis per E. siuntų pristatymo sistemą ar kitas asmens pasirinktas jo informavimo Fondo administravimo įstaigų iniciatyva priemones. Jeigu apdraustasis asmuo neturi E. siuntų pristatymo sistemos elektroninio pristatymo dėžutės ir nėra pasirinkęs kitų jo informavimo Fondo administravimo įstaigų iniciatyva elektroninio ryšio priemonių arba jomis nėra galimybės pateikti pranešimo kopiją/nuorašą, pranešimo kopija/nuorašas apdraustajam asmeniui išsiunčiamas Lietuvos Respublikos gyventojų registre nurodytos jo gyvenamosios vietos adresu.“

2. Į p a r e i g o j u:

2.1. Fondo valdybos Teisės skyrių pateikti šį įsakymą Teisės aktų registrui;

2.2. Fondo valdybos Komunikacijos skyrių šį įsakymą paskelbti Fondo valdybos interneto svetainėje ir Valstybinio socialinio draudimo fondo administravimo įstaigų intraneto svetainėje;

2.3. Fondo valdybos Informacinės sistemos eksploatavimo ir informacijos valdymo skyrių šį įsakymą išsiųsti Fondo valdybos direktoriaus pavaduotojams, Fondo valdybos skyriams, Valstybinio socialinio draudimo fondo valdybos teritoriniams skyriams ir kitoms Valstybinio socialinio draudimo fondo administravimo įstaigoms bei Lietuvos Respublikos socialinės apsaugos ir darbo ministerijai.

3. N u s t a t a u, kad šio įsakymo 1.1, 1.4-1.10 papunkčiai įsigalioja 2016 m. liepos 1 d.

Direktorius